SA gole ki na veta e cake ni sotasota ni Super 15 na matatimi ni Stormers ni oti na nodratou a vakadruka na matatimi ni Sharks e na 29 kei 13 mai Newlands e Cape Town e na Vakarauwai sa oti.
Sa kena i balebale oqori ni timi ni Stormers e sa dua vei rau na matatimi e rau se bera ni druka vakadua vei ira na veitimi era vakaitavi tiko e na sotasota oqo ni oti na i ka va ni wavoki.
Ratou a tabaka rawa na Stormers e rua na sikoa ka dua na Sharks, ka sa lutu sobu na Sharks ki na i ka tini ni tutu mai na dua na qaqa e na va na qito e ratou sa sota kaya oti.
E na so na gauna ratou a vakatulewataka sara na qito na timi ni Sharks, ia, e levu ga na gauna e ratou voleka ni tabaka na polo na Stormers e na gauna eratou dau taura kina na polo.
A vakasakiti dina o koya na flyhalf ko Demetri Catrakilis e na kena lauau vinaka toka na nona saulaca, ka rawata kina e 14 na poidi.
A tekivu me yakusurasura na nodratou i qitoqito na Sharks e na gauna e ratou dau via curubotea yani na bai ni tataqomaki ni Stormers.
E na nona sa liu toka na Stormers e na 19 kei 13 ka sa vo ga e 15 na miniti me oti na qito, rau a veiraurau e na kaukauwa rau dui solia na matatimi e rua oqo, ni bera ni qai solia na revari ko Jaco Peyper e dua na totogi sikoa (penalty-try) vua na Stormers ka caqeta curu ko Kurt Coleman.
Na i totogi sara ga oqori mai vei revaro e a vakmatea vakadua na i gu ni nodratou sasaga na vulagi.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.
fij_Latn fij_Latn fij_Latn fij_Latn fij_Latn fij_Latn fij_Latn fij_Latn eng_Latn eng_Latn eng_Latn